10/08/2015 | Administración LocalMunicipal
Ortigueira
Secretaría
Designación dos membros da Xunta de Goberno Local e delegación na mesma de competencias da Alcaldía

Por esta Alcaldía con data de hoxe ditouse a seguinte resolución O artigo 20.1. b) da Lei 7/1985, de 2 de abril, Reguladora das Bases do Réxime Local, establece que existirá Xunta de Goberno Local nos municipios con poboación de dereito superior aos 5.000 habitantes. Os artigos 23.1 da Lei 7/1985, de 2 de abril, reguladora das Bases de Réxime Local, o artigo 65 da Lei 5/1997, de 22 de xullo, de Administración Local de Galicia, e o art.52 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, dispoñen que a Xunta de Goberno Local estará integrada polo Alcalde e un número de concelleiros non superior ao terzo do número legal dos mesmos, nomeados e separados libremente por aquel dando conta ao Pleno. O artigo 21.3 da Lei 7/1985, de 2 de abril, Reguladora das Bases do Réxime Local, establece que o Alcalde pode delegar o exercicio das súas atribucións, salvo as de convocar e presidir as sesións do Pleno e da Xunta de Goberno Local, decidir os empates co voto de calidade, a concertación de operación de crédito, a xefatura superior de todo o persoal, a separación do servizo dos funcionarios e o despedimento do persoal laboral, e as enunciadas nos parágrafos a, e, j, k, l e m do apartado 1 do citado artigo, podendo, con todo, delegar na Xunta de Goberno Local o exercicio das atribucións contempladas no parágrafo j. En consecuencia en uso das atribucións que me están conferidas polos preceptos legais citados e demais de xeneral e pertinente aplicación, Primeiro.- Que a Xunta de Goberno Local deste Concello, presidida polo Alcalde, estará integrada por catro concelleiros, número non superior ao terzo do número legal de membros da Corporación. Segundo.- Nomear membros da Xunta Local de Goberno aos concelleiros: DONA MARIA ISABEL REGO MARTINEZ DON ANGEL LOZANO NOVAS DON MANUEL ANTONIO NOVO LANDROVE DON ANA MARIA FOJON BOUZA Terceiro.- A Xunta de Goberno Local terá asignadas as seguintes atribucións: a) A asistencia permanente ao Alcalde no exercicio das súas atribucións. Cuarto.- Delegar en favor da Xunta de Goberno Local as seguintes atribucións desta Alcaldía: a) Aprobar a oferta de emprego público con suxeición ao presuposto e ao cadro de persoal aprobados polo Pleno da Corporación, as bases das probas de selección do persoal funcionario e laboral e das bases para a provisión de postos de traballo. b) A adquisición e alienación de bens e dereitos que sexan competencia da alcaldía e que teñan un valor superior a 3.000,00 euros. Quinto.- Da presente resolución darase conta á Xunta de Goberno na sesión constitutiva para os efectos da aceptación das competencias delegadas. Sexto.- Notifíquese esta resolución aos interesados, déase conta ao Pleno na primeira sesión que celebre e publíquese no Boletín Oficial da Provincia de acordo co disposto no Regulamento de Organización, Funcionamento e Réxime Xurídico das Entidades Locais. O que se fai publico aos efectos oportunos e para xeral coñecemento. Ortigueira, 6 de xullo de 2015 O Alcalde Juan Vicente Penabad Muras